cyanic-selkie/wikianc huggingface dataset:
Irlam
Irlam er en forstad til distriktet Salford i Stor-Manchester, historisk en del av Lancashire. Den ligger på et flatt område på sørsiden av motorveien M62 og på nordbredden av Manchesters skipskanal; 10, 8 km vest-sørvest av Salford, 12,2 km vest-sørvest av Manchester, og 13,4 km øst-nordøst av Warrington. Irlam utgjør en sammenhengende byområde med Cadishead i sørvest, og er adskilt fra Flixton distriktet Trafford av Manchesters skipskanal. Hovedveien som går gjennom Irlam og knytter den til Cadishead og Eccles er A57. Det er også jernbanestasjon i Irlam som knytter den til distriktet. Ved folketellingen i 2001 hadde Irlam en befolkning på 18 504 innbyggere, noe som hadde økt til 19 933 innbyggere ved 2011.
Beskrivelse
Irlam var i middelalderen kjent som Irwellham og var et utenforliggende område av Chat Moss, et stort myr- og torvområde som strakte seg langs elven Irwell. Det ble gjort arbeid på 1800-tallet for drenere store deler av Chat Moss for at jernbanen mellom Liverpool og Manchester kunne bli fullført i 1829. Irlam var imidlertid bare en liten landsby fram til jernbanen Cheshire Lines ble bygget og Irlam jernbanestasjon ble åpnet i 1873. I 1984 ble Irwell regulert slik at dens vann ble forent med Manchesters skipskanal, noe som stimulerte vekst i Irlam som en innenlandshavn. Irlams urbane distrikt ble etablert samme år og ble deretter styrt av sitt eget distriksråd, inntil distriktet ble nedlagt i 1974 og innlemmet i det nye bydistriktet Salford.
Gjennom en stor del av 1900-tallet var stålproduksjonen ved Lancashire Steel Corporation (senere British Steel) den dominerende virksomheten i Irlam. Rasjonalisering og konsentrasjon av stålproduksjonen til færre, men større stålverk medførte at innen 1979 hadde all stålproduksjon i Irlam opphørt. Det tidligere stålverket er i dag Northbank Industrial Estate, hvor de fleste arbeidsplassene i byen fortsatt finnes. En stor del av innbyggerne er dog pendlere til virksomheter andre steder i Stor-Manchester.
Den nordlige halvparten av Irlam er fortsatt ubebygd, og er den største jordbruksområdet innen Stor-Manchester. Den sørlige delen består hovedsakelig av boligområder.
Menikkajoki
Elva fikk tidligere også vannføring fra et sideløp av Pasvikelva, som greinet av mot øst like ovenfor Skogfoss og løp sammen med Menikkajoki etter rundt fem kilometer. I forbindelse med byggingen av Skogfoss kraftverk først på 1960-tallet ble sideløpet sperret av en demning uten overløp og er idag tørrlagt.
Paenungulata
Paenungulata er ei monofyletisk gruppe med pattedyr, som i tillegg til Tethytheria (i praksis sjøkyr og elefanter) også inneholder gruppen med klippegrevlinger (Hyracoidea), samt utdødde grupper som Embrithopoda og Desmostylia.
Fellestrekk
Genetiske studier har avdekket at dyra i denne gruppen har et felles opphav , til tross for svært få morfologiske fellestrekk. Tilstedeværelse av minimum 11 apomorfier støtter imidlertid gruppa som monofyletisk.
Noen av disse er oppbygningen av talus (ankelbenet), at Paenungulata har 19 eller flere thoracalcolumna (brystvirvler), og at tredje molar i både underkjeven og overkjeven er betydelig større enn andre molar.
Evolusjon
Det vitenskapelige navnet Paenungulata betyr «nesten hovdyr» og tydeliggjør den gamle oppfattelsen om at disse dyra nedstammer fra den uensarta gruppa kalt hovdyr (Ungulata). De eldste fossile beviser man har for denne gruppen stammer fra paleocen og tidlig eocen, men man antar at den må ha oppstått alt i kritt.
Systematikk
Inndelingen følger Tabuce, Asher & Lehmann (2008).
Disney’s Animal Kingdom
Disney's Animal Kingdom (til daglig bare kalt Animal Kingdom) er en kombinert fornøyelsespark og dyrehage i Disneyworld i Florida.
Parken åpnet 22. april 1998. Med sine 2 km² er den nesten fem ganger så stor som Magic Kingdom, og er også den største Disney-parken i verden. Her finnes både raske og rolige attraksjoner, i tillegg til over 1 700 dyr fra mer enn 250 arter.
Tema for parken er dyr som lever i dag, dyr som er utryddet (f.eks. dinosaurer) og dyr fra eventyr og legender (f.eks. drager). En av parkens mest kjente attraksjoner er Kilimanjaro Safaris, som tar gjestene med på en afrikansk safari. Gjestene sitter i åpne busser som kjører gjennom safaridelen av parken, hvor det er mulig å komme ganske nær mange av dyrene. Turen varer i 18 og et halvt minutt, men det er ikke et eneste gjerde å se i løpet av turen. Dyrene befinner seg i innhegninger slik at rovdyr og byttedyr aldri har mulighet til å møte hverandre, men disse gjerdene er godt skjult for å ligne mest mulig på en virkelig safari.
Temaer
Parken er delt inn i syv soner med hvert sitt tema:
Acanthonotozoma sinuatum
Acanthonotozoma sinuatum er en art av slekten Acanthonotozoma av marine krepsdyr i Acanthonotozomatidae-familien, innenfor den relativt store og artsrike underordenen Gammaridea - som er en hovedtype av amfipoder. Gruppens arter er bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Slekten ble første gang beskrevet av nordmannen Jonas Axel Boeck (død 1873). Alle artene lever i det nordlige Atlanterhavet og enkelte nordover til Nordishavet, mange på den vestlige atlanterhavssiden. Noen få av artene er begrenset til kysten av Nord-Amerika.
Hupfeld AG
Ludwig Hupfeld AG var et firma som ble etablert i 1892 av Ludwig Hupfeld (26. nov 1864 – 8. okt 1949), tysk musikkinstrumentmaker og industrimann fra Maberzell (i dag Fulda i Hessen), Tyskland. Firmaet stod sentralt i produksjon av mekaniske musikkinstrumenter og pianoruller i første halvdel av 1900-tallet.
Etter studier i Köln overtok Hupfeld i 1892 musikkhandelsfirmaet J. M. Grob & Co i bydelen Eutritzsch i Leipzig. Det var opprinnelig en musikkbutikk og produsent av mekaniske instrumenter. Firmaet endret navn til Hupfeld Musikinstrumentenwerke og i 1904 til Ludwig Hupfeld AG. I 1911 flyttet Hupfeld AG til en ny stor fabrikk i Böhlitz-Ehrenberg, Leipzig. Over tid ekspanderte firmaet med filialer i en rekke land og med salg utenfor Europa til blant annet Indonesia og Egypt.
Alicianella
Alicianella er en slekt av biller som tilhører den artsrike underfamilien Cerambycinae i familien trebukker (Cerambycidae).
Hupfeld AG
På 1892-tallet handlet Hupfeld med platespilledåser og andre mekaniske instrumenter. I 1901–1902 ble instrumentet Phonola presentert. Det var en pneumatisk drevet, automatisk mekanikk, enten montert inn i et piano, eller et kabinett med mekaniske fingrer, en pianospiller, som ble plassert foran et piano eller en flygel. Musikken var programmert ved å lage hull i papirruller som ble avlest inne i mekanikken og overført til pianoets hammere. Ved å trø på to pedaler ble pneumatikken og rullene drevet fremover. Grøndahl Flygel- og Pianolager annonserte instrumentet i norske aviser i tidlig på 1900-tallet. Noe senere ble Phonolist lansert, en elektrisk variant av Phonola, og deretter modellene DEA og Triphonola med kvaliteter for dynamisk gjengivelse av musikken. Hupfeld samarbeidet både med pianomakerne Rönisch og Blüthner.
Alicianella
Utseende
En middelsstor, slank, halvmatt brun trebukk, dekkvingene med to par runde, oransje flekker. Oversiden er nokså tett kledt med korte hår. Antennene er tynne og omtrent så lange som kroppen. Pronotum er tønneformet. Dekkvingene er jevnbrede, rundede i spissen. Beina er middels lange, lårene litt fortykkede.
Hupfeld AG
Til Hupfelds studio i Leipzig kom fremstående pianister og komponister for «spille inn» sin musikk; egentlig ved å fremføre musikken et spesiallaget piano som registrerte toner og dynamikk, oftest med hjelp av assistenter som parallelt noterte dynamikk, tempoendringer etc. Det ble også brukt fonograf- eller grammofonopptak for å kunne redigere master-rullene i ettertid. Edvard Grieg var der i 1906, og det finnes fremdeles noen opptak av ham.
I Europa ble «phonola» tildlig på 1900-tallet et begrep som omfattet alle selvspillende pianoer. I USA dekker «pianola» fortsatt den samme.
Alicianella
Levevis
Larvene lever i død ved, mest av løvtrær.
Utbredelse
Arten er kjent fra Mexico (Chiapas).
Like Wildfire
Like Wildfire er en amerikansk stumfilm fra 1917, regissert av Stuart Paton.
Swiss Cottage Place (sang)
«Swiss Cottage Place» er en amerikansk sang i ballade-stil som ble skrevet av Mickey Newbury. Den ble først innspilt 16. mai 1969 med Roger Miller og gitt ut på hans album Roger Miller i juli 1969. Komponist Newbury ga ut sin egen versjon i september 1971 på albumet Frisco Mabel Joy. Teksten handler om et par som nylig har brutt forholdet.
«I Oslo et sted» med Øystein Sunde
Øystein Sunde ga ut en norsk coverversjon med tittelen «I Oslo et sted» i februar 1974 på Sundes musikkalbum Ikke bare tyll.
Sunde skrev selv den norske teksten som er direkte oversatt, men han forandret de amerikanske stedene i originalteksten til skandinaviske steder. I programmene Gitarkameratene på scenen (sendt 26. desember 1994) og Tett på (sendt 12. mai 1995) var det fleipende innslag med at Sunde aldri har skrevet kjærlighetstekster. I dette tilfelle («I Oslo et sted») oversatte han og fremførte i hvert en kjærlighetstekst. Aftenpostens anmelder var så begeistret for «I Oslo et sted» at han mente den burde vært med på Norsktoppen.
Ansley Truitt
Ansley Hoover Truitt Jr. (født 24. august 1950 i West Point i Georgia i USA, død 13. februar 2021 i USA) var en amerikansk profesjonell basketballspiller.
Truitt spilte først college basketball for California Golden Bears. Han spilte deretter for Dallas Chaparrals i American Basketball Association (ABA) én sesong fra 1972 til 1973. Han spilte også for utenlandske lag, for Caen Basket Calvados i Frankrike og for Crispa Redmanizers på Filippinene.
Truitt døde 70 år gammel den 13. februar 2021 av covid-19.
Sunnam Rajaiah
Sunnam Rajaiah (telugu: సున్నం రాజయ్య; født 8. august 1960 i landsbyen Sunnamvarigudem i distriktet East Godavari i Andhra Pradesh i India, død 4. august 2020) var en indisk politiker.
Biografi
Han døde 4. august 2020 av covid-19, i en alder av 59 år.
Paul Victor Bülow-Hansen
Paul Victor Bülow-Hansen (1861-1938) var en norsk lege.
I Norge var Bülow-Hansen en foregangsmann innen ortopedisk kirurgi og arbeid med funksjonshemmede.
Han var første overlege ved daværende Sophies Mindes klinikk og arbeidsskole for vanføre - senere Sophies Minde Ortopedisk Hospital. Der arbeidet han fra 1926 til 1934.
Bülow-Hansen var også sentral da «vanføreloven» av 1936 ble innført.
Skandiabanken
Skandiabanken kan vise til
The Lifted Veil
The Lifted Veil er en amerikansk stumfilm fra 1917, regissert av George D. Baker.
Handling
Overvunnet av skyldfølelse etter å ha hatt en affære med mannen til bestevennen hennes, håper Clorinda å unnslippe fortiden hennes ved å flytte til Europa. Der hun møter Malcolm, en anstendig mann som forelsker seg i henne. Ute av stand til å akseptere kjærligheten hans, vender Clorinda tilbake til Amerika - hvor hun betror sin skyldfølelse til pastor Bainbridge.
Men Malcolm har fulgt etter henne. Men når hun avslører sin egen fortid, snur han snart ryggen til henne. Pastor Bainbridge frir til henne kort tid senere. Men før bryllupseremonien kan finne sted, kommer Malcolm tilbake og ber Clorinda om tilgivelse. Han ønsker også å gifte seg med henne, og begynne ett nytt liv sammen med Clorinda i Frankrike.
Ekaterina Khilko
Ekaterina Khilko (født 25. mars 1982) er en usbekisk turner som spesialiserer seg i trampoline. Under Sommer-OL 2012 i London representerte hun landet sitt, der hun ble nummer 12. Hun tok bronse under Sommer-OL 2008.
Junidemokratibevegelsen
Junidemokratibevegelsen (offisielt engelsk navn June Democracy Movement, Hangul: 6월 민주 항쟁) var en landsomfattende demokratibevegelse i Sør-Korea som førte til en rekke massedemonstrasjoner som varte fra 10. juni til 29. juni 1987. Demonstrasjonene tvang regjeringen til å gjennomføre direkte presidentvalg og innføre andre demokratiske reformer som førte til etableringen av den sjette republikk, dagens sørkoreanske styre.
Indirekte presidentvalg
I 1972 innførte president Park Chung-hee Yusin-konstitusjonen, som bestemte at presidenten skulle velges av et valgmannskollegium. Systemet overlevde attentatet mot Park. Park ble etter sin død erstattet av Choi Kyu-ha som igjen ble erstattet av Chun etter et statskupp. Kollegiet var i stor grad håndplukket av regimet selv, og representerte derfor ingen form for kontroll over presidentembedet.
Gjennom hele perioden hadde arbeiderbevegelsen, universitetsstudentene og kirkesamfunn funnet sammen i en felles allianse for å øke presset på regimet. Dette mobiliserte deler av befolkningen som ellers ikke deltok i demonstrasjoner. Sammen med den politiske opposisjonen dannet dette kjernen kampen som ble åpent utkjempet i juni.
Park Jong-chul
Hendelsen ble først dysset ned. Men da Catholic Priests Association for Justice (CPAJ) avslørte sannheten om Park den 18. mai, førte dette til sterke reaksjoner i befolkningen. CPAJ planla en demonstrasjon 10. juni for å hedre Parks minne.
Lee Han-yeol
Studenter ved Yonsei University bestemte seg for å delta i demonstrasjonene, og arrangerte et tog 9. juni. Under protestaksjonene ble studenten Lee Han-yeol alvorlig skadet ved at en tåregassgranat traff hodet hans. Han ble raskt et symbol for protestaksjonene over de kommende ukene. Til slutt døde Lee av skadene 5. juli, etter at Chuns regime hadde gått med på demonstrantenes hovedkrav. Over en millioner mennesker deltok i hans gravfølge den 9. juli.
Hovedemonstrasjonene
10. juni ble Roh Tae-woo nominert som kandidat til presidentvalget på en partikongress i Democratic Justice Party på Jamsil Arena. Over hele landet ble det avholdt demonstrasjoner, med 240 000 deltakere i 22 byer inkludert hovedstaden Seoul.
18. juni samlet 1,5 millioner mennesker seg for å demonstrere mot bruk av tåregassgranater i tilsammen 16 byer. Til slutt deltok også funksjonærer i demonstrasjonene, en yrkesgruppe som fram til da hadde stått på sidelinja. 19. juni utstedte Chun en ordre om å mobilisere hæren, men i frykt for en reprise på Gwangju-massakren, kalte han de raskt tilbake. 26. juni ble det arrangert en marsj for fred med over en million deltakere i 34 byer.
Til slutt lanserte Roh Tae-woo sin deklarasjon den 29. juni, der han gav etter for kravene, ved å love et grunnlovstillegg og løslatelse av Kim Dae-jung.
Den store arbeidskonflikten i 1987
I etterkant av junidemokratibevegelsen ble det etablert en fagforening ved Hyundai Engine i Ulsan den 3. juli. Mange sluttet seg til fagforeningene og gikk ut i streik. Mellom juli og september ble over 1000 fagforeninger etablert, og det ble gjennomført 3 458 streikeaksjoner.
9. tillegg til konstitusjonen
Som en følge av deklarasjonen av 29. juni ble arbeidet startet med konstitusjonsendringene. 12. oktober ble loven foreslått, og den ble vedtatt 28. oktober, med virkning fra 25. februar 1988, samtidig med at Roh ble innsatt som president.
Landets 10. konstitusjon styrket innbyggernes sivile rettigheter, og disse ble denne gangen tydelig spesifisert. I tillegg kom direkte presidentvalg, og makt ble overført fra presidenten til nasjonalforsamlingen.
Det første demokratiske valg i Sør-Korea
Roh var fortsatt Democratic Justice Party sin kandidat til presidentvalget, og han var fortsatt Chuns foretrukne etterfølger. Roh ble i desember valgt til landets nye president, med simpelt flertall. De to opposisjonskandidatene fikk et flertall av stemmene bak seg, men klarte ikke å enes om en felles kandidat og stemmene ble derfor splittet.
Roh fikk 36,6 prosent av stemmene, mens opposisjonens to kandidater Kim Young-sam og Kim Dae-jung fikk henholdsvis 28 og 27 prosent. Valget markerte også starten på den sjette republikk.
The Light in Darkness
The Light in Darkness er en amerikansk stumfilm fra 1917, regissert av Alan Crosland.
Handling
Bank-kasserer Ramsey Latham blir dømt til fengsel, på grunn av brudd på bank-lovene. På vei til fengselet møter han Hilary Kenyon, en ung jente som snakker oppmuntrende til ham. Senere blir han overrasket over å oppdage at Hilary også er en innsatt ved det samme fengselet som ham, etter å ha blitt funnet skyldig fordi hun hadde drept en mann som angrep henne. Nesten fem år får begge to innvilget prøveløslatelse og de gifter seg, før de slår seg ned på en ranch. To år senere lever de lykkelig, sammen med sønnen deres.
Men Lathams tidligere celle-kamerat dukker plutselig opp, og truer med å utpresse Latham for å ha brutt vilkårene for prøveløslatelsen sin - som forbyr en fange å gifte seg før hele prøveløslatelsen hans har utløpt. Sheriff Brad Milligan får høre om hva som foregår, og besøker ranchen deres. Men han blir indignert over tanken på å bryte opp et hjem, på grunn av dette. Lensmannen tar deretter med seg saken til guvernøren deres som går med på en benådning til Latham, og lar dermed får familien fremdeles holde sammen ved gården deres.
Sister Rosetta Tharpe
Sister Rosetta Tharpe (født Rosetta Nubin 20. mars 1915 i Arkansas, død Philadelphia 9. oktober 1973) var en av 1900-tallets musikalske pionerer. Hun ble kalt The Godmother of Rock &roll, og er utpekt som inspirasjonskilde av størrelser som Chuck Berry, Little Richard, Elvis Presley og Johnny Cash. Når Keith Richards peker på Chuck Berry som inspirator, går linjen altså helt tilbake til gospelrockeren Tharpe.
Singer-songwriter Joan Osborne uttalte; «Listen to her recordings, and you can hear all the building blocks of rock an roll».
Historie
Sister Rosetta Tharpe begynte å opptre som barn, sammen med sin mor Katie Bell Nubin som selv var sanger, mandolinist, og predikant for Church of God in Christ. Fra sin bakgrunn i gospelmusikken beveget hun seg etter hvert over til andre scener, og ble slik den første i sin sjanger som tok det skrittet.
Ettermæle
Til tross for innflytelsen hun hadde i sin samtid, og på musikken som kom etter henne, er Sister Rosetta Tharpe et nesten glemt navn i våre dager. Etter sin død i 1973 lå hun i mange år i en umerket grav. Først i 2011 ble graven merket, etter en kronerulling initiert av filmskaperen Mike Csaky, som samme år slapp dokumentaren The Godmother of Rock & Roll: Sister Rosetta Tharpe.
I 2004 fikk hun også fornyet anerkjennelse, da artister som Bonnie Raitt, Joan Osborne, Janis Ian og flere kom sammen og utga et hyllestalbum.
Silfion
Silfion eller silphium var en viktig medisinsk urt i antikken.
The Gatekeepers (film)
The Gatekeepers (hebraisk: שומרי הסף) er en dokumentarfilm fra 2012 av produsenten Dror Moreh som forteller historien om den israelske etterretningsorganisasjonen Shin Bet fra perspektivet til seks av de tidligere lederne for organisasjonen.
Silfion
Det var først og fremst harpiksen fra planten som var viktig. Foruten til medisin ble den også brukt til parfyme og krydder. Stengelen ble spist som en grønnsak. Urten ble brukt til behandling av infeksjoner, dysenteri, sår hals og mer generelt som motgift. Den ble også brukt til å forhindre og avbryte graviditet. Silfion var svært kostbar, og den ble betalt med sin vekt i sølv. Da Julius Cæsar overtok makten i Roma 49 f.Kr., fant han store mengder i skattekammeret.
The Gatekeepers (film)
Filmen kombinerer dyptgående intervjuer med arkivopptak og dataanimasjon for å gjenskape rollen organisasjonen har spilt i Israel, fra seksdagerskrigen til nåtiden. Filmen ble nominert til Best Documentary Feature ved utdelingen av Oscar-statuetten ved Den 85. Oscar-utdelingen (the 85th Academy Awards).
Silfion
Planten fantes bare rundt Kyrene i dagens Libya. Ifølge Theofrastos ble den oppdaget her bare sju år før den greske koloniseringen, det vil si 638 f.Kr. Eksport av silfion var svært viktig for økonomien i Kyrene, og stiliserte planter er vist på mynter preget i byen. I romertiden forsvant planten av ukjent grunn. Plinius d.e. skriver i Naturalis Historia omtrent 77 e.Kr at i hans tid er bare én stengel funnet, og den ble sendt til keiser Nero.
Urbefolkningen i Kyrenaika kalte planten sirphi eller silphi, som på gresk ble til silphion. Dette navnet ble brukt om handelsvaren (harpiksen), mens de friske stenglene på gresk ble kalt kaulos. På latin ble silphion til silphium. De vanligste betegnelsene som ble brukt av Plinius og andre romere, var likevel laser om harpiksen og laserpitium om planten.
Det er usikkert hva slags plante silfion var, men de fleste antar at det var en art i slekta Ferula i skjermplantefamilien. Arten kan være helt utdødd, eller det kan dreie seg om en av Ferula-artene som fortsatt vokser i området, for eksempel Ferula tingitana.
Luftforsvarets materiell
Luftforsvarets materiell beskriver nåværende, tidligere og fremtidig materiell i Luftforsvaret.
Materiell per 2023
Luftforsvaret er i 2023 oppsatt med følgende fly og helikoptre:
Operativ = først operativ i Norge
I andre land med vesentlig større militære styrker enn Norge har gjerne hæren og marinen egne avdelinger for luftfartøyene de bruker, men i Norge er det kun Luftforsvaret som opererer luftfartøyer. Et unntak er MUAS-droner, som opereres av Hæren.
Transport- og tankfly via NATO-samarbeid
Norge har tre Boeing C-17 Globemaster III tunge militære transportfly tilgjengelige via Heavy Airlift Wing.
Airbus A330 MRTT (i samarbeid med Multinational Multi Role Tanker Transport Fleet).
Luftvern
Norwegian Advanced Surface-to-Air Missile System (NASAMS)
Nordhammarvik gravplass
Nordhammarvik gravplass eller Nordhammarvik kirkegård er en gravlund i Frøya kommune i Trøndelag. Den ligger ved Nordhammarvika sørøst på Frøya og ble innviet den 9. august 1965. Det ble opprinnelig avsatt 8,5 mål, idet kirkegården skulle brukes for hele Nord-Frøya sogn (altså sognet for Sletta kirke). De lokale småkirkegårdene har imidlertid vist seg populære, og gravlunden ved Nordhammarvik betjener primært området fra Hammarvika til Sistranda.
I 2018 ble det vedtatt å utvide og oppgradere gravplassen. Den utvidede gravplassen ble åpnet i november 2019. Det nye området har hjerteformet veinett gjennom og rundt en flate som eller er dekket av gress. Det er lagt opp til at ytterligere utvidelse skal være mulig. Den fikk dermed doblet kapasiteten og har plass til 400 kistegraver samt 336 plasser i navnet minnelund og dessuten minnelund for anonyme begravelser.
Nomelandtunnelen
Nomelandtunnelen er en tunnel på fylkesvei 3784 mellom Vennesla og Iveland i Agder. Tunnelen er 207 meter lang og var tidligere en tunnel på Setesdalsbanen. Tunnelen er så smal at to biler ikke kan passere hverandre.
Anne Dorte Carlson
Anne Dorte Carlson (født 10. februar 1960 i Bærum) er en tidligere norsk alpinist og næringslivsleder fra Trysil. I slutten av 1970-åra var hun en av Norges ledende alpinister.
Hun ble norgesmester i slalåm tre år på rad fra 1977 til 1979 for Haslum IL. I 1979 ble hun tildelt kongepokalen i skidrett.
I perioden 1990–1994 var Carlson engasjert av LOOC til sentrale oppgaver i samband med alpin-arenaene og konkurransene under OL på Lillehammer i 1994.
Magaliella
Utseende
En middelsstor, slank, brunlig trebukk. Hodet, de to innerste leddene av antennene, pronotum og dekkvingene er mørkbrune, dekkvingene med lysere skråstriper. Resten av antennene og beina er gulaktige. Antennene er tynne og betydelig lengre enn kroppen. Pronotum er sylindrisk, med en skarp pigg på hver side et stykke bak midten. Dekkvingene er nesten jevnbrede, med en kort tann i spissen. Beina er temmelig lange, lårene litt fortykkede.
Levevis
Larvene lever i død ved, mest av løvtrær.
Liste over presidentene for Castilla y Leóns Cortes
Presidenten for Castilla y Leóns Cortes er leder for parlamentet i denne autonome spanske regionen.
Vestlige regioner
De vestlige regioner (tradisjonell kinesisk: 西域, pinyin: Xīyù, Wade-Giles: Hsi-yü) var det historiske navnet som ble brukt i kinesiske krøniker mellom det 3. århundre f.Kr. Frem til det 8. århundre e.Kr. om regionene vest for Yumenguan eller Jadeporten. Det omfattet som regel Sentral-Asia eller mer spesifikt dets østlige del (Altishahr eller Tarimbekkenet i det sørlige Xinjiang), og ble noen ganger brukt om andre regioner vest for Kina, slik som det indiske subkontinent. Det sistnevnte er tilfelle i reisen til de vestre regioner under det store Tangdynastiet, en reiseskildring fra år 646 sp, ble skrevet av den kinesiske buddhistmunken Xuánzàng (玄奘, 602–664).
Ana Rente
Ana Rente (født 27. april 1988) er en portugisisk turner som spesialiserer seg i trampoline. Under Sommer-OL 2012 i London representerte hun landet sitt, der hun ble nummer 11.
Østerelva
Østerelva kan vise til:
Østerelva (Alta)
Østerelva (også skrevet Austerelva) er ei elv i Alta kommune i Finnmark. Den er ei sideelv til Tverrelva.
Elva har utspring på Repfjellet og renner derfra mot vest og nordvest ned til Storgraset, som er den åpne og skogkledte øvre delen av Østerelvdalen. Nedenfor Østerelvsætra smalner dalen inn til bare noen få hundre meter, og ved Trånga går elva gjennom et kilometerlangt gjel. Østerelva løper sammen med Tverrelva rundt to kilometer øst for tettstedet Tverrelvdalen. I nedre del av vassdraget er en rekke skiferbrudd. Det går vei langs elva opp til samløpet med Tverrfjellbekken.
Tverrelvvassdraget ble vernet mot kraftutbygging i Verneplan I for vassdrag i 1973.
Folkestad (Volda)
Folkestad er ei bygd og et fergested i Volda kommune i Møre og Romsdal. Bygda har om lag 300 innbyggere. I bygda ligger Folkestad skole. Folkestad er del av fergesambandet Volda–Folkestad på europavei 39.
Natur og geografi
På Folkestad kan man påbegynne en rekke fjellturer, blant annet til Galten og Veten, Kyrshovudet, Blåfjellet (1,065 moh.) og Setrehornet/Storetuva (826 moh.)
Kulturhus
Folkestad har et kulturhus, som blir nyttet daglig av enten musikkmiljøet på Folkestad (Folkestad Tonika, kor og kulturskule), idrettslaget (FIL) og til ulike tilstelninger. Kulturhuset stod ferdig i 2004. Flere artister, som for eksempel Odd Nordstoga, Jan Eggum og Jo Nesbø har hatt forestillinger på kulturhuset. Børsen er kafédelen på butikken på Folkestad.
Storerunda
«Storerunda» har vært et årlig turarrangement siden 2016. Turen går over ti fjelltopper, fra Krumsvikhornet (534 m.o.h) til Kornbergsveten (577 m.o.h), til sammen en tur på rundt 28,5 km, der man samler høydemeter i overkant av 2,200 meter.
Dokumentarfilm
Knut Sigve fra Folkestad er en dokumentarfilm om Knut Sigve Sollid. Han er en funksjonshemma mann som har bodd med moren sin hele livet. Filmen viser når han må flytte ut siden moren hans på 78 mener hun ikke er i stand til å ta godt nok vare på han mer. Filmen fikk prisen for beste dokumentarfilm under Den norske dokumentarfilmfestivalen og Gullruten for beste TV-dokumentar i 2011.
Historie
I Folkestadbygda er det gjort funn fra førkristen tid. De eldste funnene kan dateres tilbake til steinalderen, mens andre er fra tidlig i jernalderen (600 e.Kr. – 1030). Navnet Folkestad kommer fra det gamle mannsnavnet «Folki» og ordet stad. Ordet «stad» betyr at gården ble tatt i bruk en gang mellom år 500 og år 1000 e. Kr, mens mannsnavnet «Folki» daterer gården til om lag 600 – 700. Bygdebokforfatter Per Aarviknes skriver: «Navnet Folkestad er først nevnt i skriftlige kilder først på 1500-tallet. Da er en gård, Folkestad, nevnt i tiendepennings- skatten frå 1520 - 21.»
Ifølge et sagn herjet svartedøden på Folkestad:
Noe av det viktigste de gamle gårdsbrukene gjorde var dyrking av korn. Av dette kornet lagde de flatbrød, brød og grøt. Noen brygget også øl. Når kornet var klart for innhøsting, brukte de gjerne en sigd. På 1800-tallet var fisking også en viktig inntektskilde for folkestadbygdingene.
Det er usikkert hvor lenge det har vært seterdrift på Folkestad. Ifølge matrikkelen står det at fra 1723 er ingen av gårdene nevnt med sæter, men i 1865 har alle gårdene unntatt tre, sæter i Folkestaddalen.
Fra Folkestad har det vært mange som har blitt rekrutterte inn i fyrvesenet. Fra nesten hver eneste gård var det en eller flere som jobbet for fyrvesenet.
Skolehistorie
Volda hadde mange skolekretser i 1780 årene. Størst var kretsen Krumsvik-Folkestad med 21 barn. Det første skolehuset i bygda ble bygd på Brenne og tatt i bruk i 1866. Det ble brukt frem til 1904, da et nytt skolebygg ble bygd ved veien ovenfor kirkegården. I 1930 ble huset som i dag blir kalt «Gamleskulen» tatt i bruk. I 1973 ble det bygd et nytt skolebygg som ble brukt som ungdomsskole, og i 1980 sto andre byggetrinn ferdig. I 2004 ble det tredje og siste byggetrinnet fullført og hele skolebygget sto klart, og rommer i dag klasse 1 til 10. Per 2019 var det 65 elever og 15 ansatte på skolen.
Næringsliv
Tradisjonelt har landbruk vært en viktig næringsvei for Folkestad. I dag er det seks gårder i drift. Markane og Flote samdrift er godt synlig fra Volda.
På Folkestad finnes også oppdrettsnæring. Ved fergekaien har Mowi, tidligere Marine Harvest et av sine kontor/lokaliteter. De har oppdrettsanlegg for laks i Voldsfjorden.
Storelva har vært en viktig livsåre for Folkestad. Det har vært ni kverner, en sag, og i 1913 ble  det bygd et kraftverk i elven. Dette ble satt ut av drift i 1959. I 2006 åpnet det nye kraftverket Folkestad kraftverk, som har en installert effekt på 1,850 kW og en årsproduksjon på ca 5-7 GWh/år
Noen hundre meter fra fergekaien ligger Coop marked, som er dagligvarebutikken på Folkestad. Butikken er lokalisert i den gamle bygningen til Brænne brus. Da Brænne brus ble opprettet 1915, produserte de saft og syltetøy. For de som leverte bær og frukt, var det en viktig ekstrainntekt. Med tiden vokste Brænne brus og gikk over til produksjon av brus, og ble flyttet til Volda ca 1999. Svært mange av innbyggerne fra Folkestad og de omkringliggende bygdene har hatt arbeid på fabrikken.
Per Olav Skurdal Hopsø
Per Olav Skurdal Hopsø (født 6. september 1985) er en norsk politiker (Ap) fra Melhus i Trøndelag.
Han har vært innvalgt i Sør-Trøndelag fylkesting og senere Trøndelag fylkesting siden 2011. Ved konstitueringen av det nye fylkestinget i 2018 ble han leder i hovedutvalget for transport. Fra juni 2018 til august 2020 var han også leder i Trøndelag Arbeiderparti. Ved kommunevalget i 2019 var han Arbeiderpartiets ordførerkandidat i Melhus kommune, og ble etter valget leder for Arbeiderpartiets kommunestyregruppe og så vel som leder for partiets fylkestingsgruppe.
Holmsvannet
Holmsvannet eller Revovannet er en innsjø som ligger på grensa mellom Holmestrand og Tønsberg kommuner i Vestfold og Telemark fylke. Den nordlige delen av vannet ligger ved gården Holm i Holmestrand, og her brukes navnet Holmsvannet. Den sørlige delen ligger ved gården Revo (eller Revå) i Tønsberg, og vannet kalles da Revovannet her.
Innsjøen har tilsig fra Korssjøen i vest og noen små bekker. Utløpet er på østsiden, der Storelva renner et lite stykke mot nord, før den svinger sørover og renner videre til Aulielva. Det første stykket danner elva kommunegrense mellom Holmestrand og Tønsberg.
På vestsiden stuper terrenget bratt ned i innsjøen, mens det på østsiden er flatere og en del jordbruk. Vannet har høyt innhold av næringssalter og en svært høy biologisk produksjon. Fiskebestandene domineres av karpefisker og gjedde.
Innsjøen er betegnet som en svært viktig lokalitet av typen rik kulturlandskapssjø, med forekomster av flere rødlistede ferskvannsorganismer. Men det er også påvist at arter er forsvunnet fra området. Konkret er den sjeldne og tidligere påviste orkidéen myrflangre blitt borte herfra.
Mansjett
Mansjett (fra fransk manchette) er en linning (avslutning/kant) som avslutter ermet på en skjorte.
Mansjettene på skjorter i dag er oftest en enkel mansjett, men på penere skjorter og skjorter for mansjettknapper er det vanlig med doble "franske" mansjetter. Det finnes også cocktailmansjett som er en elegant mansjett man ikke trenger å bruke mansjettknapper til, cocktailmansjett kalles også James Bond mansjetter fordi han hadde denne typen mansjetter i filmene.
Andre betydninger av mansjett
I tillegg til på skjorter kan det også være mansjetter på andre klesplagg, på tørrdrakter og også på teknisk utstyr og deler. Eksempler på dette er mansjetten på en blotrykkmåler, rørmansjetter, drivmansjett og hjulmansjetter. Denne type mansjetter har til hensikt og tette eller beskytte mot vann, støv etc.
From Russia with Love (videospill)
From Russia with Love er et tredjepersonsskytespill til GameCube, PlayStation 2 og Xbox som kom ut i 2005. Spillet ble utviklet av EA Redwood Shores. Det ble også lagt en PlayStation Portable-utgave utviklet av Rebellion Developments.
Spillet er basert på James Bond-filmen From Russia with Love fra 1963, men med en rekke tillegg fra senere James Bond-filmer, blant annet DB5-en fra Goldfinger og jetpacken fra Operasjon Tordensky.
Marikia
Marikia er en slekt av biller som hører til familien praktbiller (Buprestidae).
Utseende
En liten (4-5,5 millimeter), avlang, litt flat, blank, mørk praktbille med bronseaktig metallglans. Hodet er stort og bredt med store, rundede fasettøyne. Antennene er forholdsvis korte og tynne. Pronotum er firkantet med rundede sider, mye bredere enn langt. Dekkvingene har ikke punktrader, overflaten er grovt punktert.
Nowhere Man (Beatles-sang)
«Nowhere Man» er en sang av The Beatles som ble skrevet av John Lennon, men offisielt kreditert Lennon/McCartney. I Storbritannia ble sangen først utgitt 3. desember 1965, på gruppens sjette album Rubber Soul deretter 8. juli 1966 på EP'n Nowhere Man. I USA ble den utgitt på singel 21. februar 1966; deretter 20. juni 1966 på albumet Yesterday and Today.
Marikia
Levevis
Som de fleste praktbiller utvikler larvene seg i død ved. De voksne billene finnes gjerne på blomster.
Nowhere Man (Beatles-sang)
Bakgrunn
Lennon slet en hel natt med å få laget en sang. Han hadde idetørke og skrivesperre helt til han la seg ned og prøvde å sove. Da kom ideen til «Nowhere Man» for fullt. Lennon var ferdig med sangen da Paul McCartney stakk innom på besøk den morgenen. McCartney fikk lenge etterpå vite av sin makker at sangen faktisk handlet om Lennon selv; at Lennon følte at han var fanget i Beatles-imaget som manager Brian Epstein hadde skreddersydd for ham, der det var lite rom for kunstneriske utflukter. Ellers følte Lennon at hans ekteskap med Cynthia Lennon var på avgrunnens rand. McCartney anser «Nowhere Man» som en av sine favoritt Lennon-komposisjoner.
Marikia
Utbredelse
Arten er kjent fra Ecuador.
Nowhere Man (Beatles-sang)
Innspilling
«Nowhere Man» ble innspilt 21. og 22. oktober 1965 i Abbey Road Studios. Den første dagen ble brukt mest til å øve den inn. Det ble spilt inn to tagninger, men de ble ikke vurdert som egnet til utgivelse. Dagen etter spilte de inn to nye tagninger. Først grunnkompet med akustisk gitar, bass og trommer. Deretter var det George Harrisons tur til å legge på sologitar to ganger. Da det var gjort førte produsent George Martin disse to opptakene av Harrisons gitar sammen til et enkelt annet tilgjengelig spor, slik at begge gitarinnspillingene ble brukt på kun ett spor, i stedet for to. De to resterende sporene hvor gitarene opprinnelig ble spilt inn på, ble visket ut og brukt til pålegg av vokal.
Valentin Krugljakov
Valentin Krugljakov (født 28. august 1985) er en russisk tidligere friidrettsutøver som konkurrerte i sprint.
Nowhere Man (Beatles-sang)
Innspilling
På slutten av sin gitarsolo lager Harrison en overtone (eller flageolett som det også heter). «Nowhere Man» starter med at Lennon, Harrison og McCartney synger første vers a cappella, altså uten instrumenter. Derfor er det nærliggende å tro at de hadde spilt inn et slags instrumentalt komp i starten som ble visket over, da sangpålegget var unnagjort. I stereoversjonen fordelte George Martin lydbildet slik at instrumentene ble lagt til venstre og vokal/gitarsolo til høyre. Dersom man sløyfer å lytte til høyttaleren med vokal, men kun instrumentdelen, er det lett å slå fast at Lennon spilte akustisk gitar med capo på andre bånd. Siden «Nowhere Man» går i e-dur, og man setter på capo i nevnte bånd, innebærer det at man kan spille sangen i d-formasjon i stedet.
Valentin Krugljakov
Karriere
Krugljakov ble russisk juniormester på 400 meter innendørs og utendørs i 2004. Han deltok på 400 meter ved junior-VM i friidrett 2004 i Grosseto, der han kom på fjerdeplass i finalen med tiden 46,40. LaShawn Merritt van gullet på denne distansen. I 2005 kom han på niendeplass på 400 meter under det russiske mesterskapet i friidrett, og han vant 400 meter under det russiske U23-mesterskapet innendørs. Utendørs kom han på femteplass på 400 meter under det russiske U23-mesterskapet i 2005. Han deltok i U23-EM i friidrett 2005, og deltok der på det russiske stafettlaget som kom på sjuendeplass på 4 x 400 meter stafett.
Anna Dogonadze
Anna Dogonadze (født 15. februar 1973) er en georgiskfødt tysk turner som spesialiserer seg i trampoline. Under Sommer-OL 2012 i London representerte hun landet sitt, der hun ble nummer 10. Hun tok gull i samme øvelse under Sommer-OL 2004.
Valentin Krugljakov
Karriere
Under det russiske U23-mesterskapet innendørs kom han på andreplass på 400 meter, og under det russiske mesterskapet innendørs ble han slått ut i semifinalen. Han deltok i det russiske mesterskapet i friidrett 2006, og ble der slått ut i semifinalen på 400 meter, og han kom på åttendeplass på 200 meter. Ved Universiaden 2007 fikk Russland bronse på 4 x 400 meter, der Kruglyakov løp sammen Maxim Alexandrenko, Vladimir Antmanis og Dmitry Buryak.
Nowhere Man (Beatles-sang)
Innspilling
The Beatles spilte «Nowhere Man» på sine konserter i desember 1965 og samtlige konserter i 1966.
Valentin Krugljakov
Karriere
Ved Lag-EM i friidrett 2009 i Leiria fikk Russlans bronse, og ved Lag-EM i friidrett 2010 i Bergen fikk de gull på 4 x 400 meter. Også ved Universiaden 2011 ble det stafettgull på russerne, denne gang løp han sammen Aleksandr Sigalovskiy, Dmitry Buryak og Artem Vazhov. Her deltok han også på 400 meter, der han kom på 4.-plass.
Ved VM i friidrett innendørs 2012 deltok han på det russiske laget som kom på fjerdeplass 4 x 400 meter stafett. De andre løperne på det russiske laget var Sergej Petukhov, Semen Golubev og Vladislav Frolov.
Otto Wagener
Otto Wagener (født 29. april 1888 i Durlach bei Karlsruhe i det tyske keiserrike, død 9. august 1971 i Chieming i Bayern i Vest-Tyskland) var en tysk generalmajor. Han var en av Adolf Hitlers nære, men senere «glemte», betrodde.
Wagener var i begynnelsen av 1930-tallet Hitlers rådgiver i økonomiske spørsmål og år 1933 rikskommissær for økonomi.
Biografi
Wagener var sønn av en industrimann som var eier av en symaskinfabrikk. Han tok gymnaset i Karlsruhe, og etter abitur i begynte han på en kadettanstalt. Han havnet så i et infanteriregiment i den prøyssiske armé. Etter krigsskolen ble han løytnant i 1906. I 1914 ble han sendt til det prøyssiske Kriegsakademie. Under første verdenskrig kjempet han i Belgia og Frankrike.
Etter krigen var han i Den tyske legion, og kjempet i 1919 i Lettland der han ble alvorlig såret. Han ble senere med i et frikorps og var med på Kappkuppet i 1920, hvoretter han ble arrestert.
Han studerte så økonomi i Würzburg og Karlsruhe. Universitetet i Würzburg gav ham en æresdoktorgrad i 1924. Han klarte å utvide sin kunnskapshorisont med utenlandsreiser i 1924 og 1925. I 1929 meldte han seg inn i nazistpartiet NSDAP og i Sturmabteilung (SA), invitert til dette av en gammel freikorps-kamerat Franz Pfeffer von Salomon.
Han fungerte som SA stabssjef fra oktober 1929 til desember 1930, og tok over effektiv kontroll over SA noen få måneder i kjølvannet av Stennesputschet frem til Ernst Röhm overtok som stabssjef tidlig i januar 1931. I januar 1931 ledet Wagener NSDAPs politisk-økonomiske avdeling, og i september 1932 ble han utnevnt til Hitlers personlige økonomiske rådgiver. Hitler utnevnte ham til rikskommissær for økonomi fra april til juni 1933. Det var egentlig i slutten av 1930 og tidlig i 1931 at Wagener fikk satt sitt merke på nasjonalsosialistisk økonomisk tenkning.
Han var medlem av Riksdagen fra 1933 til 1938.
Etter de lange knivers natt ble han satt i forvaring, men ble etter en tid sluppet fri og rehabilitert (av nazistene). Han gikk etterhvert tilbake til de væpnede styrker (han hadde under første verdenskrig blant annet vært tilknyttet generalstaben), og overgav seg og sine styrker til britene i Hellas ved slutten av andre verdenskrig.
Erindringer
Mens han satt i britisk krigsfangenskap skrev han i 1946 ''Hitler aus nächster Nähe. Aufzeichnungen eines Vertrauten 1929−1932''. Dette var erindringer fra NSDAPs tidlige historie og ble utgitt i 1978 av historikeren Henry Ashby Turner, syv år etter Wageners død. Hans memoarer benyttes i noen grad av historikere som skriver om nazismen.
Notafili
Notafili er samlervirksomheten eller studiet av papirpenger (eller betalingsinstrumenter av papir, plast eller andre stoffer). På samme vis som for numismatikken finnes myntkataloger, finnes det også kataloger for papirpenger. Viktige bidrag til slike systematiseringer stammer fra Albert Pick og Arnold Keller.
Speiderleir
En internasjonal speiderleir kalles en jamboree.
Thomas Litangen
Thomas Litangen (født 7. april 1990) er en musiker fra Bodø, mest kjent som trommeslager i bandet Kråkesølv fra 2008 til desember 2012.
Litangen er utdannet grafisk designer og har tidligere jobbet i reklame- og kommunikasjonsbyrået Big Picture. Han har også jobbet med booking og markedsføring på konsertscenen Sinus og i Stormen Konserthus.
Kråkesølv
Sammen med Kråkesølv har Thomas Litangen gitt ut albumene Trådnøsting (2009), Bomtur til jorda (2010) og Alle gode ting (2012). Med Bomtur til jorda vant Kråkesølv Spellemannpris i kategorien Årets Popgruppe, etter å ha vært nominert i hele to kategorier året før.
Spiralbor
Et spiralbor er en vanlig type bor. De har kjegleformet borehode og som regel to skjær, som hver består av hovedskjær, sekundærskjær og tverrskjær. Spissen har typisk en spissvinkel på 118° for hurtigstålbor eller 142° for hardmetallbor. Siden skjæreprofilen er designet for maskinering av metaller er denne typen bor også kjent som metallbor. Spiralbor kan også brukes til bearbeiding av plast og tre, men spesielle bor er mye bedre egnet til dette.
Inne i vridboret er det såkalt kjerne hvis diameter på spissen tilsvarer tverrskjæreflaten, men hvis diameter øker i akselretningen for å sikre tilstrekkelig stabilitet.
Siden føringskamrene, utformet som helikser langs borets omkrets, gnir seg mot innsiden av boret og dermed skader det, så reduseres borediameteren langsomt i retning av skaftet. Avsmalningen er omtrent 0.02 mm til 0.08 mm per 100 mm i lengde.
Roing under Asialekene 2010
Roing under Asialekene 2010. Roing var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 14. og 19. november 2010. Det var sju øvelser for menn og sju for kvinner. 201 utøvere fra nitten nasjoner deltok og Kina ble beste nasjon med ti gullmedaljer foran Japan med to.
Koloss
Handling
Den livsglade studenten Brage Brageson blir rammet av polio i barndommen, men gjennom ukuelig livsvilje overvinner han sykdommen og blir en urkraft, både fysisk og psykisk. I begynnelsen av tjueårene møter han Liv som blir hans store kjærlighet. Både for å sette deres vakre kjærlighet på prøve, og for å legge opp penger til en felles fremtid, drar han til sjøs. Et år senere mønstrer han av i Hamburg sammen med halvbroren Bentein. De utforsker byen, og langt utpå morgensiden ender de opp i gledeskvarteret, St. Pauli. Bentein provoserer frem et blodig slagsmål med fem tyske lærjakker, og i selvforsvar kommer Brage til å drepe en av dem. Bentein stikker av, men Brage blir arrestert og tiltalt for overlagt drap.
Mottakelse
Filmen mottok veldig dårlig kritikker og fikk 1 på terningen av både Dagbladet, Natt & Dag og Arbeiderbladet, og 2 i VG.
Sommerleir
Sommerleir er en betegnelse som kan referere til
Sanchezia
Sanchezia er en slekt av biller som hører til familien praktbiller (Buprestidae).
Tautra gravplass
Tautra gravplass er en gravlund i Frosta kommune i Trøndelag. Den ligger på øya Tautra, på nordøstsiden av Tautervegen. Langs gjerdet i gravlundens sørøstre kant står et klokketårn.
Sanchezia
Utseende
En nokså liten (5,7 - 7 millimeter), avlang, litt flat, blank, mørk praktbille med bredt kobberfargede sider på pronotum. Hodet er stort og bredt med store, rundede fasettøyne. Antennene er forholdsvis korte og tynne. Pronotum er firkantet med rundede sider, mye bredere enn langt. Dekkvingene har ikke punktrader, overflaten er grovt punktert.
Levevis
Som de fleste praktbiller utvikler larvene seg i død ved. De voksne billene finnes gjerne på blomster.
Utbredelse
Arten er kjent fra Brasil og Argentina.
Þóra Arnórsdóttir
Þora Arnórsdóttir (født 18. februar 1975) er en islandsk nyhetsredaktør og var kandidat til presidentvalget på Island 30. juni 2012.
Hun arbeider som journalist og nyhetsredaktør for Islands statlige kringkastingsselskap Ríkisútvarpið. 4. april 2012 annonserte hun at hun utfordret sittende president Ólafur Ragnar Grímsson som kandidat til presidentvalget. I en periode ledet hun meningsmålingene. 26. april svarte hele 49 % at de ville stemme på henne, men oppslutningen sank frem mot valget, der hun oppnådde 33,16 % av stemmene og tapte mot Grímsson.
Þora har en bachelorgrad i filosofi fra Háskóli Íslands, og en mastergrad i internasjonal økonomi og utviklingsøkonomi fra Johns Hopkins University Paul H. Nitze School of Advanced International Studies i Washington, D.C., USA og Bologna, Italia.
Hun har tre barn sammen med sin mann, Svavar Halldórsson.
Afrikanske insektetere
Afrikanske insektetere (Afroinsectivora) er en orden i gruppen Afrotheria, pattedyr (Mammalia) som stammer fra det afrikanske kontinentet. Ordenen inkluderer to familier; børstepiggsvin (Tenrecidae) og gullmoldvarper (Chrysochloridae), som består av småvokste, fossoriale insektetende og ganske primitive arter.
Noen har foreslått å samle familiene med børstepiggsvin, gullmoldvarper og springspissmus (Macroscelididae) i en ny klade, noen inkluderer også jordsvin (Orycteropidae), kalt Afroinsectiphilia. Forslaget er imidlertid kun basert på studier i molekylær fylogeni, og mangler (foreløpig) morfologiske beviser og generell støtte.
Afrikanske insektetere var tidligere plassert i Lipotyphla (tidligere også kalt Insectivora), en tidligere gruppe med insektetende arter som viste seg å være en parafyletisk gruppe. De afrikanske insekteterne er nemlig nærmere beslektet med andre afrotherene, som elefanter og sjøkyr, enn med tradisjonelle insektetere (Eulipotyphla), som spissmusdyr og piggsvindyr. Det er uklart om gruppen med afrikanske insektetere er en monofyletisk gruppe eller om den har gitt opphav til en eller flere av de andre afrotherene.